Cuneiform Tablet CCT 5 9a (BM 119405)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-na-da-ma a-na pu-šu-ke-en₆ {m}i-tur₄-DINGIR ù e-nam-a-šùr qí-bi-ma a-šu-mì KÙ.BABBAR ší-im bé-ti-kà É da-lá-áš a-lu-um dì-nam i-dì-in-ma tám-kà-ru ša É da-la-áš ra-ap-šu ù iš-tù da-la-áš i-mu-tù-ni ma-ma-an i-na DAM.GÀR lu KÙ.BABBAR GÉME ÌR lu ú-ṭá-tám lu mì-ma il₅-qé-ú-ni ù-ta-ru-ma i-na IGI GÍR ša a-šùr i-ra-pu-šu-ma a-na ba-a-ba-at KÙ.BABBAR-pí-ku-nu i-zu-zu šu-ma DAM.GÀR-ru ša iš-tù da-la-áš i-mu-tù-ni KÙ.BABBAR il₅-qé-ú-ni ú-ta-ru ù a-tù-nu ší-im bé-ti ta-e-ra-ma ù ru-up-ša-ma a-na ba-a-ba-at KÙ.BABBAR-pí-a zu-za-ma šé-bi-lá-nim šu-ma šu-nu ša il₅-qé-ú-ni la ú-ta-ru ù a-tù-nu 1 GÍN lá tù-ta-ra KÙ.BABBAR pu-šu-ke-en₆ li-iš-qú-ul-ma ku-un-kà-ma šé-bi-lá-ni-ma i-a-ti ma-ma-an i-šé-e-a-ni-ni li-iš-a-ni a-šu-mì KÙ.BABBAR ša ILLAT-at a-šùr-ma-lik ki-iš-da-tí-a ù 2 ma-na KÙ.BABBAR ILLAT-at bu-ṣí-a na-pá-lam qá-bi₄-ú-ni ma-ma-an il₅-qé-ú-ni ku-ta-ni-na-ma té-er-ta-ak-nu li-li-kam a-na pu-šu-ke-en qí-bi-ma a-ḫi a-ta u₄-mu-ú ša KÙ.BABBAR im-tí-du <gap> KÙ.BABBAR ku-nu-uk-ma šé-bi-lam li-bi lá tù-ša-am-ra-aṣ